stanford-oval/wikipedia huggingface dataset:
Funeral for a Friend

| Funeral for a Friend |
| --- | --- |
 Funeral for a Friend vuonna 2007
Tiedot
Toiminnassa:  2001–
Tyylilaji:  post-hardcore, melodic hardcore, emo, screamo, heavy metal
Kotipaikka:   Bridgend, Wales, Iso-Britannia
Laulukieli:  englanti
Jäsenet:  Matthew Davies-Kreye Kris Coombs-Roberts Pat Lundy Gavin Burrough Richard Boucher
Entiset jäsenet:  Matthew Evans Johnny Phillips Andi Morris Kerry Roberts Darran Smith Gareth Ellis-Davies Ryan Richards
Levy-yhtiö:  Distiller Records Good Fight Music Mighty Atom Infectious Atlantic Ferret Join Us Roadrunner
Aiheesta muualla
Kotisivut
Infobox OKNimi-testi OK: 
Funeral for a Friend on vuonna 2001 perustettu walesilainen post-hardcore-yhtye. Ensimmäiset studioalbumit olivat tyylilajiltaan screamoa, josta yhtye erkani kolmannella albumillaan. Funeral for a Friend on toiminut mm. My Chemical Romance -yhtyeen lämppärinä. Funeral For A Friend on konsertoinut Suomessa kolme kertaa Nosturissa vuosina 2007, 2008 ja 2013. Yhtyeen laulaja Matthew Davies-Kreye jättii yhtyeen vuonna 2023.
Jäsenet

| --- | --- |
 Nykyiset Kris Coombs-Roberts -  kitara, taustalaulu (2001-)  Gavin Burrough - kitara, taustalaulu (2010-) basso (2008-2010)  Richard Boucher - basso (2010-)  Pat Lundy - rummut, lyömäsoittimet (2012-) :  Entiset Michael Davies - laulu (2001)  Kerry Roberts - kitara (2001-2002)  Matthew Evans - laulu (2001-2002)  Andi Morris - basso (2001-2002)  Johnny Phillips - rummut (2001-2002)  Gareth Davies - basso, taustalaulu (2002-2008)  Darran Smith - kitara (2002-2010)  Ryan Richards - rummut, lyömäsoittimet, huutolaulu (2002-2012)  Matthew Davies-Kreye - laulu (2001-2023)
Diskografia

| --- | --- |
 Studioalbumit Casually Dressed & Deep in Conversation (2003)  Hours (2005)  Tales Don't Tell Themselves (2007)  Memory and Humanity (2008)  Welcome Home Armageddon (2011)  Conduit (2013)  Chapter and Verse (2015) Livealbumit Final Hours at Hammersmith (2006)  Live At Shepherds Bush Empire (2010)  Hours/Live At Islington Academy (2015) :  Kokoelmat Back to the Bus (2007)  Your History Is Mine: 2002-2009 (2009) EP:t Between Order and Model (2002)  Four Ways to Scream Your Name (2003)  Seven Ways to Scream Your Name (2003)  Bullet Theory/My Dying Day (2004)  The Great Wide Open (2007)  The Young and Defenceless (2010)  See You All In Hell (2011)
Aiheesta muualla

Funeral for a Friendin virallinen sivusto
Gabriel Granlund

Gabriel Grandlund.
Gabriel Granlund (3. lokakuuta 1819 Rauma – 1. tammikuuta 1901 Rauma) oli suomalainen laivanvarustaja, kauppias ja liikemies. Hän oli aikoinaan Rauman kaupungin varakkaimpia asukkaita, jonka entinen asuintalo Marela toimii nykyään kotimuseona. Granlund kuului Rauman kaupunginvaltuustoon vuosina 1876–1881 ja toimi myös sen puheenjohtajana parin vuoden ajan.
Granlund oli suorittanut kauppalaivurin tutkinnon ja kuljetti tämän jälkeen 1840–1860-luvuilla useita eri aluksia. Vuonna 1861 hän lopetti laivurin ammatin ja ryhtyi laivanvarustajaksi. Granlund rakennutti muun muassa parkkilaivat Harmonin (1860), Lainettaren (1868) ja Suomettaren (1860-luvun alku) sekä omisti kuunari Lefven ja rautafregatit Hoppetin, Finlandin ja Imperator Alexander II:n. Hänen aluksistaan Hoppet ja Imperator Alexander II tekivät pitkiä maailmanympäripurjehduksia 1800–1900-lukujen vaihteessa.
Vuonna 2009 ilmestyi Auli Irjalan teos Todellisella kunnioituksella?, joka kuvaa purjelaivamerenkulun viimeistä huippukautta Hoppetin kapteenina toimineen Frans Torkin ja Gabriel Granlundin välisen kirjenvaihdon kautta.
Gabriel Granlund avioitui varsin myöhään, 57-vuotiaana, Kustavissa syntyneen Kristina Ståhlen kanssa. Kristina oli tuolloin 36-vuotias. Granlundeille syntyi kolme poikaa, Gabriel (1877), August (1880) ja Julius (1882).
Gabriel Gestrin

Gabriel Gestrin (18. lokakuuta 1763 Porvoo – 21. elokuuta 1831 Turku) oli suomalainen kauppias ja laivanvarustaja, joka sai Suomen autonomian aikana ensimmäisten joukossa kauppaneuvoksen arvonimen.
Gestrinin vanhemmat olivat räätäli Johan Gestrin ja Anna Boxman ja puolisot 1795–1800 Magdalena Lovisa Ståhlström, 1800–1807 Susanna Claesson ja vuodesta 1807 Christina Margareta Pettersson. Gestrin oli ensin kauppa-apulainen Turussa noin 1781–1791, kunnes sai itse porvarinoikeudet siellä 1791. Hän oli Turun varakkaimpia porvareita, mutta menetti suuren osan omaisuuttaan Turun palossa 1827. Gestrin oli myös laivanvarustaja ja Turun laivaveistämön osakas ja omisti Koriston säteritilan Kaarinassa. Gestrinillä oli Turussa useita luottamustoimia. Turun kaupunginvanhimpiin hän kuului vuodesta 1808. Gestrin sai kauppaneuvoksen arvonimen 1810.
Geräusch

| Geräusch Die Ärzte |
| --- | --- | --- |

Studioalbumin tiedot
 Julkaistu: 29. syyskuuta 2003
 Formaatti: CD, LP
 Tuottaja(t): Uwe Hoffmann ja Die Ärzte
 Tyylilaji: Punk rock
 Kesto: 91.42
 Levy-yhtiö: Hot Action Records
Muut kannet

Die Ärzten muut julkaisut
| Unplugged - Rock'n'Roll Realschule 2002 | Geräusch 2003 | Devil 2005 |
Geräusch on Die Ärzten kymmenes studioalbumi, joka julkaistiin 29. syyskuuta 2003. Albumin kappaleista "Unrockbar", "Dinge von denen", "Nichts in der Welt", "Deine Schuld" ja "Die klügsten Männer der Welt" julkaistiin singleinä.
Kappaleet

Schwarzes Geräusch
Als ich den Punk erfand... – 1.53 ( säv. , san. Dirk Felsenheimer, Farin Urlaub )
Hände innen – 3.42 (säv. , san. Urlaub)
System – 2.44 (säv. , san. Urlaub)
T-Error – 3.37 (säv. Rodrigo González, san. González, Blitz)
Nicht allein – 5.19 (säv. , san. Urlaub)
Dinge von denen – 3.57 (säv. González, san. González, Blitz)
Der Grund – 2.54 (säv. , san. Felsenheimer)
Geisterhaus – 3.49 (säv. González, san. González, Blitz)
Ein Mann – 2.18 (säv. , san. Urlaub)
Anders als beim letzten Mal – 4.17 (säv. , san. Urlaub)
Ruhig angehn – 3.24 (säv. , san. Felsenheimer)
Jag älskar Sverige! – 3.40 (säv. , san. Urlaub)
Richtig schön evil – 3.21 (säv. , san. Felsenheimer)
Schneller leben – 3.03 (säv. , san. Urlaub)
Rotes Geräusch
Unrockbar – 4.01 (säv. , san. Urlaub)
Deine Schuld – 3.35 (säv. , san. Urlaub)
Lovepower – 2.32 (säv. González, san. González, Blitz)
Der Tag – 3.48 (säv. , san. Urlaub)
Die Nacht – 5.02 (säv. , san. Felsenheimer)
Nichts in der Welt – 3.47 (säv. , san. Urlaub)
Die klügsten Männer der Welt – 3.58 (säv. , san. Felsenheimer)
Piercing – 4.17 (säv. González, san. González, Blitz)
Besserwisserboy – 3.41 (säv. , san. Urlaub)
Anti-Zombie – 4.09 (säv. González, san. González, Blitz)
Pro-Zombie – 2.08 (säv. , san. Urlaub)
WAMMW – 1.51 (säv. , san. Urlaub)
NichtWissen – 4.59 (säv. , san. Felsenheimer)
Giulio Sanguineti

Giulio Sanguineti (s. 20. helmikuuta 1932 Lavagna) on italialainen roomalaiskatolinen piispa. Hänet vihittiin papiksi Chiavarin hiippakuntaan 29. toukokuuta 1955 ja nimitettiin Savona-Nolin hiippakunnan piispaksi 15. joulukuuta 1980. Piispaksi vihkiminen seurasi 6. tammikuuta 1981. Pääkonsekraattorina toimi paavi Johannes Paavali II, jota avustivat Giovanni Canestri ja Belchior Joaquim da Silva Neto.
Sanguineti sai 7. joulukuuta 1989 nimityksen La Spezia-Sarzana-Brugnaton ja 19. joulukuuta 1998 Brescian hiippakunnan piispaksi. Hän jäi eläkkeelle 19. heinäkuuta 2007.
GitLab

| GitLab |
| --- | --- |

 Kuvakaappaus GitLabin käyttöliittymästä
Verkkosivusto:  gitlab.com
Kaupallinen:  kyllä
Kielet:  englanti
Nykyinen tila:  aktiivinen
GitLab on verkkopalvelu, joka tarjoaa Git-versiohallinnan, wikin, bugienseurannan, kehitystoiveet ja tehtävienhallintatoimintoja. GitLabin lähdekoodi on kirjoitettu Ruby-ohjelmointikielellä, ja sen kehityksestä vastaa GitLab Inc. Myöhemmin joitain osia ohjelmistosta on uudelleenkirjoitettu Go-kielellä. GitLabia käyttävät useat organisaatiot, kuten IBM, Sony, Nasa, Alibaba, SanDisk ja Intel.
Vuonna 2015 GitLab hankki samankaltaisen Gitorious-palvelun.
Bolivian maantiede

Bolivian topografinen kartta, josta näkyvät (idästä länteen) Amazonin allas vihreällä, Sub-Andien alue punaisella, Cordillera Oriental valkoisella, Altiplano harmaalla ja Cordillera Occidental valkoisella sekä Titicaca-järvi sinisellä maan luoteisrajalla.
Etelä-Amerikassa sijaitseva sisämaavaltio Bolivia on muodostunut kahdesta luonnonvyöhykkeestä, viljavasta Titicaca-järven alueesta ja sen itäpuolisesta karusta Gran Chacon ylätasangosta, joka oli aikoinaan lähes asumaton. Sinne on kuitenkin muodostunut kaivostoimintaa. Toisen määritelmän mukaan Bolivia voidaan jakaa kolmeen maantieteelliseen alueeseen: länsiosan Andit ja kuivat ylängöt, keskiosan subtrooppiset laaksot ja idän trooppinen alanko, jota peittää Amazonin sademetsä.
Bolivia on vuoristoinen ja suhteellisen pieni maa, jossa on paljon enemmän maaseutua kuin kaupunkia ja jonka maisemat vaihtelevat alueittain. Sen rajanaapureita ovat luoteessa Peru, pohjoisessa ja idässä Brasilia, kaakossa Paraguay, etelässä Argentiina ja lännessä Chile. Maan pinta-ala on 1 098 581 neliökilometriä eli se on kooltaan noin kolme kertaa Suomen kokoinen. Bolivia on sisämaavaltio ja sillä on noin 6 083 kilometriä maarajaa.
Yleistä

Bolivian länsiosassa sijaitsee maailman toiseksi laajin ylätasanko, 805 kilometriä pitkä ja 129 kilometriä leveä Altiplano, joka ulottuu myös Perun eteläosiin. Altiplano on muodostunut pääosin tuulen ja veden kasaamasta aineesta, jota on tullut ympäröiviltä vuorilta. Tämän vuoksi Altiplano on kalteva pohjois-eteläsuunnassa; pohjoisessa sataa runsaammin kuin etelässä, ja vesi on huuhdellut suuremman määrän maa-ainesta. Altiplanolla sijaitsevat myös Etelä-Amerikan suurin järvi Titicaca ja suolainen Poopójärvi, jonka koko vaihtelee huomattavasti sademäärästä riippuen. Altiplanon eteläosissa pohjoisen pensaikkokasvillisuus käy harvinaisemmaksi ja maaperä muodostuu pääosin kuivasta punaisesta savesta ja karusta kivikosta. Alueella on useita suolapannuja, joista suurimman, Salar de Uyunin, pinta-ala on yli 9 000 neliökilometriä.
Altiplanon länsipuolella Chilen vastaisella rajalla on Andeihin kuuluva Cordillera Occidental, jossa on useita tulivuoria ja valtion korkein kohta, 6 542 metriä korkea Nevado Sajama. Altiplanon itäpuolella on puolestaan Cordillera Oriental. Cordillera Occidentalin pohjoisosissa keskimääräinen korkeus merenpinnasta on noin 4 000 metriä, ja sademäärä on vähäinen. Eteläisellä alueella ei sada juuri lainkaan, ja maaperä on pääasiassa karua kivikkoa. Harvaan asuttu Cordillera Occidentalin alue on tuliperäistä ja jatkoa Etelä-Perussa sijaitsevalle tulivuorialueelle. Sitä vastoin Argentiinan rajalle ulottuva Cordillera Oriental on paljon vanhempi ja sen pohjoisosissa on lumihuippuisia graniittivuoria, joista korkeimpien huiput kohoavat yli 6 000 metrin korkeuteen. Alueella on myös jäätiköitä.
Vuoriston itäpuolella Andit madaltuvat jyrkästi kohti itäisiä tasankoja. Tätä jyrkkien sademetsärinteiden aluetta kutsutaan nimellä Yungas; nimitys on peräisin aimaran kielen sanasta, joka tarkoittaa "lämpimiä laaksoja". Siellä on jyrkkiä, lähes luoksepääsemättömiä huippuja ja rehevää kasvillisuutta, minkä mahdollistavat suuri sademäärä ja puolitrooppinen ilmasto. Maa on hedelmällisempää kuin muualla Boliviassa, mutta huonot liikenneyhteydet haittaavat maataloutta. Paikoittain eroosio on kuluttanut maaperää. Yungas ei ole yhtä korkealla kuin Altiplano, joten lämpötila ei vaihtele siellä yhtä paljon. Yungasissa sijaitsevat myös kaksi Bolivian tärkeimmistä kaupungeista, Sucre ja Cochabamba.
Yungasin pohjois- ja itäpuolella olevat alueet kuuluvat Amazonin altaaseen, missä on alluviaalitasankoja, suoalueita, jokilaaksoja, savannia, kukkuloita ja trooppista sademetsää. Aivan eteläisin osa Boliviasta kuuluu Gran Chacon tasankoalueeseen. Vaikka alankoalue käsittää yli kaksi kolmasosaa valtion maa-alueesta, se on harvaan asuttua eikä sillä ole ollut juurikaan taloudellista merkitystä. Viime aikoina sieltä on kuitenkin löydetty maakaasua ja öljyä, mikä on houkutellut alueelle uudisasukkaita. Kasvillisuus on pääasiassa piikkistä pensaikkoa. Santa Cruzin kaupunki sijaitsee alueella.
Ilmasto

| --- | --- |
Ilmastokaavioita Bolivian eri osista
Tambo Quemado Andeilla 4 351 metrin korkeudessa – sadesumma 224 mm.: Santa Cruz maan länsiosassa 437 metrin korkeudessa – sadesumma 1 046 mm.

Bolivian ilmastoerot johtuvat maan suurista korkeuseroista. Andeilla, maan länsiosassa, vallitsee tyypillinen trooppisen ylänköalueen ilmasto. Sateet ovat vähäisiä ja ajoittuvat joulu- ja maaliskuun välille. Lämpötilat pysyvät melko samoina kuukausittain, kun taas päivittäiset lämpötilat vaihtelevat paljon öiden ollessa varsinkin kuivan talvikauden aikaan erityisen viileitä. Eräissä osissa vuotuinen sademäärä jää alle 250 millimetrin. Andien itäpuolen tasangolla ilmasto on kuumempi ja sateisempi. Sadetta saadaan 1 000–1 500 millimetriä vuodessa. Harvinainen talviajan ilmiö on polaari-ilman purkaus Antarktikselta näille tasangoille. Silloin lämpötila saattaa pudota tilapäisesti lähelle nollaa. Amazon tulvii maan koillisosassa sadekauden aikaan, jolloin kuivuus lisääntyy maan tasankoalueilla.
Vesistöt

Bolivian vesistöt kuuluvat kolmeen merkittävään järjestelmään. Maan luoteis-, pohjois- ja koillisosan joet ovat Amazonin sivujokia. Pilcomayon–Paraguayn vesistöön kuuluvat puolestaan etelä- ja kaakkoisosien joet. Lännessä puolestaan on Titicaca- ja Poopójärvien sisäinen valuma-alue. Maassa on noin 14 000 kilometriä purjehduskelpoisia jokia. Maan tärkeimmät vesiväylät ovat Beni, Chapare, Desaguadero, Guaporé (tunnetaan Boliviassa nimellä Río Iténez), Mamoré, Paraguay ja Pilcomayo.
Luonto ja luonnonsuojelu

Bolivian monipuolisten maastonmuotojen ja suurten alueellisten ilmastoerojen vuoksi maassa on suuri määrä erilaisia kasvillisuusvyöhykkeitä, joihin kuuluvilla alueilla elää paljon erilaisia eläinlajeja. Neljän kilometrin yläpuolella kasvaa maailman suurimmaksi varpukasviksi kutsuttu nelimetrinen Polylepis-sukuun kuuluva Polylepis rugulosa. La Pazin lähellä kasvaa puija, joka kukkii vasta noin 80–150 vuoden ikäisenä. Azorella compacta, joka muistuttaa kivien pintaan tarttunutta vaahtoa, kasvaa yli kolmen kilometrin korkeudessa. Öljypitoisen pihkansa takia kasvia on käytetty polttoaineena Altiplano-ylängön kylissä. Hieman alempana metsä on vielä harvinaista, mutta alueella kasvaa erilaisia kaktuslajeja, piikikkäitä pensaita sekä tuotua eukalyptusta. Altiplanon ylätasangolla elää esimerkiksi laamoja, alpakoita, vikunjoita sekä viskatsoja. Amazonin valuma-alueella, jolla Bolivia osittain sijaitsee, elää maailman runsain kirjo erilaisia kasvi- ja eläinlajeja.
Bolivian kansallispuistot ja muut suojelualueet peittävät 18 miljoonaa hehtaaria (180 000 km²) eli 17 prosenttia maan pinta-alasta. Sajaman kansallispuistoon maan kaakkoisosassa Chilen rajalla kuuluu Bolivian korkein vuorenhuippu. Siellä elää vikunja- ja laamalaumoja sekä flamingoja. Alueella on myös geysireitä sekä kuumia lähteitä. Niitä esiintyy myös lähellä Salar de Uyunin suola-aavikkoa sijaitsevalla Eduardo Avaroan suojelualueella, jonka tunnetuimmat flamingojärvet ovat Laguna Colorada ja Laguna Verde. Apolobamban suojelualueella, joka sijaitsee La Pazista luoteeseen Perun rajalla, on arvioitu elävän 1 500 kasvilajia ja 300 eläinlajia, joihin kuuluvat andienkondori ja silmälasikarhu. Vielä enemmän kasvilajeja tavataan Carrascon kansallispuistossa, joka ulottuu Andien reuna-alueella trooppisesta sademetsästä ylärinteiden pilvimetsään. 1,5 miljoonan hehtaarin alueella elää yli 5 000 kasvilajia, 700 lintulajia ja monia muita eläimiä, kuten silmälasikarhuja, apinoita ja jaguaareja. Amazonin sademetsässä, kuten Madidin kansallispuistossa, elää kymmenen apinalajia, jaguaareja, puumia, isomuurahaiskarhuja, anakondia, kaimaaneita ja lukuisia kalalajeja.
Flamingoja Laguna Coloradalla.
Salar de Uyuni
Bolivian kansallispuistojen sijainnit.
Genki Dean

| Roderick Genki Dean> ﾃﾞｨｰﾝ元気 |
| --- | --- |

Henkilötiedot
Syntynyt: 30. joulukuuta 1991 (ikä 32)
Yleisurheilija
Laji:  keihäänheitto
Aiheesta muualla
Timanttiliiga
Roderick Genki Dean (jap. ﾃﾞｨｰﾝ元気, s. 30. joulukuuta 1991) on japanilainen yleisurheilija, joka kilpailee keihäänheitossa. Hän edustaa 市尼崎高 -seuraa. Hänen isänsä on brittiläinen.
Alle 20-vuotiaiden MM-kilpailuissa 2010 Dean saavutti hopeaa heitettyään keihästä 76,44 metriä. Hän pääsi Lontoon olympialaisissa 2012 finaaliin, jossa sijoittui yhdeksänneksi tuloksella 79,95. Hän oli yhdeksäs myös Eugenen MM-kilpailuissa 2022. Hän voitti Aasian-mestaruuden Bangkokissa 2023 tuloksella 83,15. Saman vuoden Budapestin MM-kilpailuissa hän karsiutui loppukilpailusta.
Deanin ennätys keihäänheitossa on 84,28 metriä, jonka hän teki Hiroshimassa huhtikuussa 2012.
Kausien parhaat heitot

2009 70,57 Niigata 5.10.
2010 78,57 Kitakyushu 3.11.
2011 79,20 Kumagaya 12.6.
2012 84,28 Hiroshima 29.4.
2013 80,15 Tokio 7.4.
2014 77,32 Tokio 11.5.
2015 77,51 Wakayama 5.10.
2016 79,59 Hiroshima 29.4.
2017 75,30 Hiroshima 29.4.
2018 76,33 Osaka 23.9.
2019 78,00 Osaka 12.5.
2020 84,05 Tokio 23.8.
2021 82,15 Potchefstroom 16.3.
2022 82,34 Eugene 21.7.
2023 83,15 Bangkok 16.7.
Georg Michaelis

| Georg Michaelis |
| --- | --- |
 Georg Michaelis vuonna 1932.
Saksan valtakunnankansleri
 14. heinäkuuta 1917–31. lokakuuta 1917  
Monarkki:  Vilhelm II
Varakansleri:  Karl Helfferich
Edeltäjä:  Theobald von Bethmann Hollweg
Seuraaja:  Georg von Hertling
Henkilötiedot
Syntynyt: 8. syyskuuta 1857
Kuollut: 24. heinäkuuta 1936 (78 vuotta)
Tiedot
Puolue:  kanslerina puolueeton, myöhemmin Saksalaiskansallinen kansanpuolue
 Nimikirjoitus
Georg Michaelis (8. syyskuuta 1857 Haynau, Sleesia – 24. heinäkuuta 1936 Bad Saarow, Brandenburg) oli Saksan valtakunnankansleri muutaman kuukauden ajan vuonna 1917. Hän oli Saksan ensimmäinen ei-aatelinen valtakunnankansleri.
Michaelis syntyi Preussiin kuuluneessa Sleesian provinssissa ja varttui Frankfurt an der Oderissa. Hän opiskeli oikeustiedettä Breslaun ja Leipzigin yliopistoissa ja sai juristin oikeudet vuonna 1879. Michaelis valmistui oikeustieteen tohtoriksi Goettingenin yliopistosta vuonna 1885 ja opetti Tokiossa Saksalaisessa lakikoulussa vuosina 1885–1889 lakia ja kansantaloutta.
Palattuaan Saksaan Michaelis alkoi työskennellä eri tehtävissä Preussin hallinnossa Reininmaan provinssin, Westfalenin ja Sleesian alueilla. Vuonna 1905 hänet valittiin Oder-joen säännöstelystä vastaavaksi kommissaariksi. Energisenä ja hyvänä johtajana tunnettu Michaelis ylennettiin vuonna 1909 Preussin talousministeriön alivaltiosihteeriksi. Sodan sytyttyä hänestä tuli marraskuussa 1914 sotaviljayhtiön, Kriegsgetreidegesellschaftin, ohjausryhmän johtaja. Tämän lisäksi hän valittiin maaliskuussa 1915 liittovaltion sisäministeriön vilja- ja jauhoasioiden komissaariksi. Heinäkuussa 1915 perustettiin Reichsgetreidestelle, jonka tehtävänä oli huolehtia koko Saksan kotirintaman ruokahallinnosta. Michaeliksesta tuli sen johtokunnan puheenjohtaja. Helmikuussa 1917 hänestä tuli Preussin ruokajakelusta vastaava komissaari.
Valtakunnankanslerina

Theobald von Bethmann Hollweg erotettiin 13. heinäkuuta 1917 ja Michaelis valittiin valtakunnankansleriksi ja Preussin pääministeriksi. Tärkeimmät puoluejohtajat alkoivat vastustaa Michaelisia hyvin pian virkaanastumisen jälkeen. Varsinkin ulkoministeri Richard von Kühlmannin laatima vastaus paavin rauhanesitykseen elokuussa 1917 oli hyvin epämääräinen, koska Michaelis ja Kühlmann olivat ajatelleet pitää Belgiaa pelinappulana tulevissa neuvotteluissa Ympärysvaltojen kanssa. Kun nämä salaiset toimet paljastuivat, Matthias Erzberger syytti hallitusta todellisten rauhanmahdollisuuksien menettämisestä. Michaeliksen ura kanslerina katkesi lopullisesti elokuussa 1917 tapahtuneisiin laivaston levottomuuksiin, jotka hän ja amiraali Eduard von Capelle hoitivat huonosti.
Sata päivää kestäneen kansleriutensa aikana Michaelis teki tärkeitä hallinnollisia uudistuksia, jotka johtivat liittovaltion talousministeriön perustamiseen 31. lokakuuta 1917. Hänellä oli myös sosiaalidemokraattien suosion voittamiseksi suunnitelmia sosiaaliturvan uudistamiseksi, mutta näitä ei saatu julkistettua ennen kuin Michaelis erosi 1. marraskuuta 1917. Michaelista pidettiin yleisesti kenraalien Paul von Hindenburgin ja Erich Ludendorffin marionettina.
Myöhemmät vaiheet

Maaliskuussa 1918 Michaelis valittiin Pommerin provinssin Oberpräsidentiksi. Virassa hän toimi huhtikuuhun 1919. Tämän jälkeen hän muun muassa teki hyväntekeväisyystyötä opiskelijoiden parissa. Vuonna 1921 hän julkaisi muistelmansa nimellä Für Staat und Volk. Eine Lebensgeschichte.
Giulio Neri

Giulio Neri
Giulio Neri (21. toukokuuta 1909 Torrita di Siena – 21. huhtikuuta 1958 Rooma) oli italialainen oopperalaulaja, joka oli äänialaltaan basso.
Neri sai Firenzessä opetusta Ferraresilta. Hän debytoi Roomassa vuonna 1935, mutta saavutti suurimman menestyksensä toisen maailmansodan jälkeen. Hän teki vierailuja muun muassa La Scalassa ja Covent Gardenissa. Neri teki ensimmäiset äänityksensä vuonna 1951. Hän osallistui levytyksiin Aidasta (kapellimestarina Vittorio Gui), Mefistofelesta ja La Giocondasta (Maria Callasin kanssa, kapellimestarina Antonino Votto, 1952).
Neri tuli tunnetuksi varsinkin Giuseppe Verdin roolien tulkitsijana, mutta esiintyi myös Richard Wagnerin teoksissa. Hän kuoli sydäninfarktiin ollessaan lähdössä vierailulle Lontooseen.
Gerda Hintze

Gerda Amanda Hintze (24. helmikuuta 1905 Oulu – 22. helmikuuta 1977 Helsinki) oli suomalainen farmaseutti ja elokuvakäsikirjoittaja.
Hintze työskenteli farmaseuttina helsinkiläisessä apteekissa ja hänen on arveltu tavanneen täällä elokuvaohjaaja Carl von Haartmanin, jonka vuonna 1930 valmistuneeseen mykkäelokuvaan Kajastus Hintze teki käsikirjoituksen. Syksyllä 1929 kuvatun elokuvan tapahtumat sijoittuivat sortokauden vuosiin 1899–1905.
Hintze teki myös 1930-luvun alkupuolella Lisa-otsikolla käsikirjoitusluonnoksen romanttista jännityselokuvaa varten, mutta tämä elokuva ei toteutunut. Vuonna 1934 hän vieraili Berliinissä ja kirjoitti Fama-lehteen artikkelin UFA-elokuvayhtiön Babelsbergin elokuvastudioista. Sotavuosien jälkeen Hintze kirjoitti Hufvudstadsbladet-lehteen. Hän työskenteli farmaseuttina eläkkeelle jäämiseensä saakka mutta jatkoi myös lehtikirjoittelua.
Fredrik Modin

| Fredrik Modin |
| --- | --- |

Henkilötiedot
Syntynyt: 8. lokakuuta 1974 (ikä 50) Sundsvall, Ruotsi
Kansalaisuus:   Ruotsi
Jääkiekkoilija
Lempinimi:  Freddy
Pelipaikka:  laitahyökkääjä
Maila:  vasen
Pelaajaura
Pääsarjaura:  1994–2011
Seurat:  Brynäs IF (SEL) Toronto Maple Leafs (NHL) Tampa Bay Lightning Timrå IK (SEL) Columbus Blue Jackets (NHL) Los Angeles Kings (NHL) Atlanta Thrashers (NHL) Calgary Flames (NHL)
NHL-varaus:  64. varaus, 1994 Toronto Maple Leafs
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Sveitsi 1998 | jääkiekko |  |
|  Pronssia | Saksa 2001 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Hopeaa | Tšekki 1994 | jääkiekko |  |
Fredrik Modin (s. 8. lokakuuta 1974 Sundsvall, Ruotsi) on ruotsalainen entinen jääkiekkoilija.
Peliura

Modin pelasi Ruotsissa 22-vuotiaaksi asti, kunnes lähti NHL:ään. Hän aloitti NHL-uransa Toronto Maple Leafsissä kaudella 1996–1997. Hänet kaupattiin Tampa Bay Lightningiin 1. lokakuuta 1999. Tampassa Modin voitti Stanley Cupin kaudella 2003–2004. 30. kesäkuuta 2006 hänet kaupattiin Columbus Blue Jacketsiin Fredrik Norrenan kanssa vaihdossa Marc Denis'hin. Maaliskuussa 2010 Modin kaupattiin Los Angeles Kingsiin.
Syyskuussa 2010 Modin siirtyi vapaana agenttina yksivuotisella sopimuksella Atlanta Thrashersiin, josta hän siirtyi saman kauden aikana Calgary Flamesiin.
Fredrik Modin kuuluu Kolmen kullan klubiin. Hän on voittanut jääkiekon maailmanmestaruuden vuonna 1998, Stanley Cupin vuonna 2004 ja jääkiekon olympiakultaa vuonna 2006.
Modin ilmoitti lopettavansa uransa toukokuussa 2011.
Saavutukset

Kultaa jääkiekon maailmanmestaruuskisoissa vuonna 1998.
NHL:n tähdistöottelussa kaudella 2000–2001.
Pronssia jääkiekon maailmanmestaruuskisoissa vuonna 2001.
Stanley Cup Tampa Bay Lightningssa kaudella 2003–2004.
Olympiakultaa vuonna 2006.